## Justícia està duent a terme les obres de substitució de les instal·lacions de climatització i il·luminació de la seu judicial de Moncada

*** L’actuació, que compta amb una inversió de 517.056 euros, millorarà l’eficiència energètica de l’edifici**

La Conselleria de Justícia i Interior està duent a terme les obres de substitució de les instal·lacions de climatització i il·luminació en la seu judicial de Moncada amb la finalitat de millorar l’eficiència energètica de l’edifici. Està previst que concloguen l’última setmana d’agost de 2023.

Aquesta actuació forma part del Pla d’eficiència energètica de la Conselleria de Justícia i Interior, dotat amb un pressupost de 18,2 milions d’euros, la finalitat del qual és millorar l’eficiència energètica i la sostenibilitat i reduir la petjada de carboni als edificis judicials de la Comunitat Valenciana.

Les obres de substitució del sistema de climatització inclouran noves unitats més eficients de producció de fred i calor, noves unitats interiors tipus casset i conductes per a millorar les condicions de benestar de l’edifici.

A més, l’actuació incorpora un nou sistema de renovació d’aire de l’edifici, a través d’unitats de tractament de l’aire amb recuperació de calor, que assegura la renovació i la qualitat de l’aire a tots els recintes de l’edifici amb baix consum.

D’altra banda, l’actuació corresponent a la substitució del sistema d’il·luminació inclou la renovació de totes les lluminàries de l’edifici per unes altres de tipus LED. Aquest canvi suposarà una millora en l’estalvi d’energia i qualitat lumínica de l’edifici, ja que s’adapta a les exigències del Codi Tècnic de l’Edificació.

Fecha: 04/08/2023